Χρύσα Δημουλίδου

Η Χρυσηίδα Δημουλίδου (Σέρρες , 24 Ιουλίου 1957) είναι Ελληνίδα συγγραφέας. Από το 2009, υπογράφει τα έργα της με το όνομα Χρυσηίδα Δημουλίδου. Το συμβόλαιο που υπέγραψε με γνωστό εκδοτικό οίκο, αναφέρεται ως η πιο ακριβοπληρωμένη μεταγραφή στον χώρο του [ελληνικού] βιβλίου.

 Γεννήθηκε στις 24 Ιουλίου 1957 στις Σέρρες, όπου ολοκλήρωσε τη δευτεροβάθμια εκπαίδευσή της στο Πρώτο Γυμνάσιο Θηλέων Σερρών. Αμέσως μετά την αποφοίτησή της, μετακόμισε στην Αθήνα προκειμένου να φοιτήσει στην Σχολή Αεροσυνοδών A.S.T. και προσελήφθη αμέσως από την Ολυμπιακή Αεροπορία. Παράλληλα με την δουλειά της ως αεροσυνοδός, συνεργάστηκε και σαν δημοσιογράφος στο κοσμικό περιοδικό Discomoda, όπου αρθρογραφούσε σε διάφορα θέματα. Στην μια της σελίδα, με τίτλο «Οι περιπέτειες της Εύας», έγραφε χρονογραφήματα με τα συμβάντα της εποχής και μια άλλη με τίτλο «Οι μεγαλύτερες disco του κόσμου», είχε συνεντεύξεις από μουσικούς παραρωγούς (Deejays), επώνυμους και θαμώνες. Τα ταξίδια που έκανε μέσα από την δουλειά της, την ενέπνευσαν αργότερα στη συγγραφή των βιβλίων της. Το 1997 συνεργάστηκε με τις εκδόσεις Λιβάνη από όπου εξέδωσε το πρώτο της βιβλίο, ενώ το 2005 γράφει το πρώτο της παιδικό παραμύθι. Από το 2009 συνεργάζεται με τις εκδόσεις Ψυχογιός. Για το βιβλίο της Μην πυροβολείτε τη νύφη πήρε το πρώτο βραβείο αναγνωστικού κοινού στην Κύπρο και ήταν υποψήφια για το ίδιο βραβείο και στην Ελλάδα, ενώ το βιβλίο της Τα δάκρυα του Θεού εκδόθηκε στη Βραζιλία, και την Τσεχία. Για το βιβλίο της Το φιλί του δράκου ήταν υποψήφια για τα βραβεία «Γυναίκα της χρονιάς 2007» του περιοδικού Life & Style στην κατηγορία Συγγραφέας. Στις 31 Ιανουαρίου 2011 βραβεύτηκε στην γενέτειρά της, τις Σέρρες, για την προσφορά της στα γράμματα, και ήταν ξανά προτεινόμενη στα βραβεία «Γυναίκα της χρονιάς 2011» στην κατηγορία Συγγραφέας για το βιβλίο Το Σταυροδρόμι των ψυχών. Παράλληλα γράφει σενάρια, στίχους και ασχολείται καλλιτεχνικά με την ζωγραφική και με την δημιουργία πινάκων κολάζ. Η Χρύσα Δημουλίδου έχει συγγράψει συνολικά 28 βιβλία: Το πρώτο της βιβλίο εκδόθηκε τον Δεκέμβριο του 1997 με τις εκδόσεις Λιβάνη και η περίοδος συνεργασίας της με τον εκδοτικό οίκο συνεχίστηκε για τα επόμενα δέκα χρόνια. Μυθιστορήματα Τα τριαντάφυλλα δε μυρίζουν πάντοτε, 1997 Το βαλς των πορσελάνινων άστρων, 1999 Πόθοι στα φτερά των αγγέλων, 1999 Όταν το χιόνι χόρεψε με τη φωτιά, 1999 Άντρες; Ευχαριστώ, δε θα πάρω, 2000 Η γυναίκα της σοφίτας, 2001 «Τον άντρα σου κεράτωνε και μάγια μην του κάνεις», 2002 Ο γιος της βροχής, 2003 Η σκοτεινή πλευρά του ήλιου, 2004 Τα δάκρυα του Θεού, 2005 Μην πυροβολείτε τη νύφη 2006 Το φιλί του δράκου, 2007 Παιδικά Ο Πρασινοπασχαλιάς, 2005 Η φαντασμένη Τριανταφυλλιά, 2005 Η μαργαριταρένια πολιτεία, 2007 Το αστεράκι που έπεσε στη γη, 2007 Δοκίμιο Σουίτα στον παράδεισο, 2008 Μυθιστόρημα Το σταυροδρόμι των ψυχών, 2009 Μερσέντες Χιλ, 2010 Οι αγγελιοφόροι του πεπρωμένου, 2011 Ο λύκος της μοναξιάς, 2011 Οι τρεις υποσχέσεις, 2012 Το σπίτι των σκιών, 2013 Το κελάρι της ντροπής, 2014 Το μάτι του βοριά, 2015 Μάντεψε ποιος θα φύγει απόψε, 2015 Οι δαίμονες δεν έχουν όνομα, 2016 Οι πολυθρόνες των δράκων, 2018 Ραγισμένο είδωλο, 2020 Το παιχνίδι του ΝάΝου, 2021 Πίσω από κλειδωμένες καρδιές, 2022 Εννιά χρόνια σιωπής, 2022 Για ένα μπουκάλι φθηνό κρασί, 2022 Οι πεταλούδες του χειμώνα, 2022 Παιδικά Ο Ελληνούλης το χάρτινο καραβάκι (εικονογράφηση: Μάρω Αλεξάνδρου), 2011 Μπόινγκ το θαρραλέο αεροπλανάκι, εκδ. Ψυχογιός, Αθήνα, 2014 Ποίησης Πόσο κοστίζει η βροχή, 2011 Εθνικό Κέντρο Βιβλίου-Βιβλιονέτ, Δημουλίδου, Χρύσα Ιστοσελίδα εκδόσεων Ψυχογιός, Χρυσηίδα Δημουλίδου Αρχειοθετήθηκε 2013-10-31 στο Wayback Machine. Ιστοσελίδα εκδόσεων Λιβάνη, Χρύσα Δημουλίδου Αρχειοθετήθηκε 2019-04-03 στο Wayback Machine.